8fbb6a5d5235463b636dec9c5a960e06
Τι είναι η πρεσβυωπία;
matakia.gr
2020.05
Η πρεσβυωπία, τεχνητός ιατρικός όρος presbyopia, είναι άλλη μια περίπτωση ‘’σφάλματος’’, που κατατάσσεται στις διαθλαστικές ανωμαλίες του οφθαλμού, η οποία όμως θεωρείται φυσιολογική διαδικασία του ματιού. Κάνει την εμφάνισή της μετά τα 40 κι έχει να κάνει με την βαθμιαία εξάλειψη της κοντινής όρασης.

Προέρχεται ετυμολογικά από το πρέσβυς και ωψ (οφθαλμός).

Ένα σημαντικό ποσοστό των ανθρώπων παγκοσμίως έχει και μια διαθλαστική ανωμαλία. Τι είναι οι διαθλαστικές ανωμαλίες που τόσο συχνά κάνουμε λόγο γι’ αυτές; Είναι εκείνες οι καταστάσεις, που προκαλούν μια αλλοίωση στη διάθλαση του φωτός από τα διαθλαστικά μέσα με αποτέλεσμα τα αντικείμενα να μην εστιάζονται σε αυτήν την κεντρική περιοχή του βυθού του ματιού, η οποία είναι σημαντική για την ευκρινή όραση.


Η πρεσβυωπία δεν αφορά μια στατική κατάσταση, αλλά ένα εξελικτικό πρόβλημα. Σχετίζεται με την ηλικία, παρουσιάζεται από τα 40 έως 45 έτη, έχει σχέση με τα μάτια και συνοδεύεται με προοδευτική μείωση της κοντινής όρασης. Θεωρείται το πιο συχνό πρόβλημα όρασης σε ανθρώπους μέσης ηλικίας.


Από άτομο σε άτομο διαφέρει ο ακριβής χρόνος εμφάνισης, παρόλα αυτά παρουσιάζεται σε όλους τους ανθρώπους ανεξάρτητα από το φύλο τους ή, εάν συνυπάρχει κάποιο άλλο πρόβλημα όρασης, όπως μυωπία, υπερμετρωπία ή αστιγματισμός.


Στην πρεσβυωπία παρατηρείται με απλά λόγια αδυναμία των ματιών να εστιάσουν σε κοντινά αντικείμενα. Είναι μια φυσιολογική εξέλιξη στην όραση, γιατί το μάτι χάνει την ελαστικότητά του κάνοντας την εστίαση σε μια φυσιολογική απόσταση πιο δύσκολη.


be1b307bb5c9fab652a9d2d4a176a342
Ποια είναι τα αίτια της πρεσβυωπίας;
matakia.gr
2020.05
Η πρεσβυωπία οφείλεται:


* Στη φθορά με το πέρας του χρόνου του κρυσταλλοειδούς φυσικού φακού του οφθαλμού,
* Στην αύξηση της διαμέτρου του με την ηλικία και
* Στην ελάττωση προσαρμοστικότητάς του σε κοντινές αποστάσεις.

6cc9333a83cb2271948342cccc5aa47c
Ποια τα συνήθη συμπτώματα της πρεσβυωπίας;
matakia.gr
2020.05
Μερικά από τα πιο συνηθισμένα συμπτώματα που παρουσιάζουν όσοι έχουν πρεσβυωπία είναι τα παρακάτω:


* Δεν είναι ικανοποιητική η κοντινή όραση. Νιώθετε την ανάγκη να απομακρύνετε όσο το δυνατόν πιο πολύ το κείμενο ανάγνωσης από τα μάτια σας. Ειδικά, όταν ο φωτισμός είναι χαμηλός, όπου αντανακλαστικά η κόρη μεγαλώνει για να δεχθεί περισσότερο φως.
* Κόπωση των οφθαλμών μετά από δραστηριότητες, που πρέπει να εστιάσετε κοντά, όπως διάβασμα ή ακόμη κι αναγνώριση αριθμών κλήσης κινητού τηλεφώνου.
* Αίσθημα βάρους στους οφθαλμούς/ Καύσος ματιών.
* Θολή όραση.
* Ζάλη.
* Πονοκεφάλους.
* Διπλωπία.
* Ερυθρότητα.
* Ξηροφθαλμία.


Άτομα που εργάζονται σε γραφεία ή έχουν να κάνουν με άλλες κοντινές δραστηριότητες στην καθημερινότητά τους, αντιλαμβάνονται τα συμπτώματα της πρεσβυωπίας πιο νωρίς από τους άλλους.


Η εμφάνιση συμπτωμάτων πρεσβυωπίας συμβαίνει νωρίτερα στους υπερμέτρωπες ενώ στους μύωπες πολύ αργότερα.


1eb9a51374c29b4f622e9cc9f19e64ce
Υπάρχει Τεστ πρεσβυωπίας;
matakia.gr
2020.05
Ένα πανεύκολο και γρήγορο τεστ που μπορείτε να το κάνετε από το σπίτι για να εξακριβώσετε, αν έχει χτυπήσει η πρεσβυωπία την πόρτα σας είναι το ακόλουθο [τεστ πρεσβυωπίας](https://www.onmed.gr/ygeia/story/335383/pagkosmia-imera-orasis-online-test-gia-myopia--ypermetropia--presvyopia--astigmatismo).

